Amed de hetê 9 partîyanê kurdan Xebata Yewîya Kurdîstanî amebî awankerdene. Xebata Yewîya Kurdîstanî do Komxebata Yewîya Neteweyîye awan bikera. Komxebate do 18-19ê çeleyî de Amed de bêra kerdene.
Komxebate de babetê sey ''Meclîso neteweyî yan zî kongre? Yan zî cepheyo demokratîk?'' bêrê muneqeşakerdene. Komxebate de modelê TEVKURDî, KCDyî; tecrubeyê Başûrê Kurdîstanî, TEVDEMî, ENKSî û modelê yewîya neteweyîye yê dinya do bêrê ercnayene û astengîyê vera yewîya neteweyîye û çareserîyê înan do bêrê muneqeşa kerdene.
Azadî, DBP, DDKD, HDP, PÎA, KKP, Platformê Demokratan ê Kurdîstanî, PDK-T û Partîya Azadî ye mîyanê xebata yewîye de ca gênê.
